Охәреитәи агәаҭарҭатә ҭыҧ аҟны ауп иахьыҟалаз аҧхьатәи аиҿахысрақәа 1992,август 14 рзы.
14.08.2017
Охәреитәи агәаҭарҭатә ҭыҧ аҟны ауп иахьыҟалаз аҧхьатәи аиҿахысрақәагьы. Ахыхьчаратә гарнизон аштаб аиҳабыс иҟаз Едуард Наҷҟьебиа урҭ ахҭысқәа игәаларшәо иҳәоит, бџьарлеи џьаҧҳанылеи кәылӡтәы техникалеи ибзиаӡаны еибыҭаз ақырҭуа мпыҵахалаҩцәа араҟа ишырзаанымкылоз шырдыруазгьы , аҧсуа еибашьцәа иаадырҧшуаз агәымшәареи афырхаҵареи агәаҕьра шыуадаҩу.
417
Охәреитәи агәаҭарҭатә ҭыҧ аҟны ауп иахьыҟалаз аҧхьатәи аиҿахысрақәагьы. Ахыхьчаратә гарнизон аштаб аиҳабыс иҟаз Едуард Наҷҟьебиа урҭ ахҭысқәа игәаларшәо иҳәоит, бџьарлеи џьаҧҳанылеи кәылӡтәы техникалеи ибзиаӡаны еибыҭаз ақырҭуа мпыҵахалаҩцәа араҟа ишырзаанымкылоз шырдыруазгьы , аҧсуа еибашьцәа иаадырҧшуаз агәымшәареи афырхаҵареи агәаҕьра шыуадаҩу.
Ҩажәи хәба шықәса раҧхьа, мышқәак ирылагӡаны, Аҧсны агара зыгәҭазкыз аҕацәа раҧхьатәи аҿагылара ахьроуз аҭыҧ аҿы еизеит араион анапхгара , аибашьра аветеранцәа, амчратә усбарҭақәа рхаҭарнакцәа, ауаажәларра. Араҟа имҩаҧгаз амитинг аҿы иқәгылоз гәыблыла иргәаладыршәон ирывыршьааз рҩызцәа, еиҭарзыхынҳәуан акыр шықәса раҧхьа аҭыҧ змаз ахҭысқәа. Аҧсуа еибашьцәа рганахь ала раҧхьатәи аҧсыҭбарақәа ҟалеит аибашьра актәи амш азы.
Ареспубликатә мҩаду аҟынтәи Тҟәарчалҟа ибжьагалоу амҩеихдаҿы фырхаҵарыла иҭахеит хҩык аҧсадгьыл ахьчаҩцәа. Аусмҩаҧгатә иалахәыз ашәҭқәа шьҭарҵеит аибашьцәа рыхьӡала игылоу абаҟаҿы.
413 мши-ҵхи ицоз аибашьраҿы иҭахеит зықьҩыла аҧсадгьыл ахьчаҩцәа. Дара ргәалашәара еснагь ирыцуп аибашьра иалагылаз зегьы , изызҳауа абиҧара ибзианы еилыркаауеит ихьыҧшым иазхаҵоу Аҧсуа ҳәынҭқарра аиааира азаагара иацыз ауадаҩреи, агәаҟреи, ахьааи.
А. Корсаиа, Л. Адлеиба ,АТ
Оцените новость:
+1
+2
+3
+4
+5
Сохраните ссылку или поделитесь с друзьями